《公署待輀车未至》
明代·游朴

铅山山下望丹旌，浅水轻舠结我情。几月江湖疑梦寐，此时风雨倍伶仃。

齐秦长忆愁时语，楚越那知死后行。万里游魂今不远，归来其早逐征程。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。